כביש 232

ממוזער|שמאל|גשר כביש 232 מעל נחל שקמה בעת שיטפון, 25 בנובמבר 2025
כביש 232 הוא כביש אורך אזורי בנגב המערבי. כביש זה הוא הארוך שבכבישים האזוריים בישראל. הכביש נמתח לאורך 80 ק"מ ממפגשו עם כביש 10 (כביש הגבול המערבי) שבסמוך למסוף כרם שלום בגבול עם מצרים ורצועת עזה - עד לצומת אשכולות שעל כביש 4, בסמוך לניצנים וחולות ניצנים. כביש זה מהווה כביש גישה לרבים מיישובי עוטף עזה, בהם יישובי המועצה האזורית אשכול.

תוואי
מהמפגש עם כביש 10 ומעבר הגבול כרם שלום בצפון חולות חלוצה, הכביש עובר בכיוון צפון־מזרח בסמוך ליישובי חבל שלום ובתחומי מועצה אזורית אשכול וממשיך בתחומי המועצות האזוריות שדות נגב ושער הנגב, שם הוא נפגש בצומת סעד עם כביש 25 ובצומת שער הנגב עם כביש 34. לאחר מכן הכביש ממשיך לכיוון צפון־מזרח, נכנס למזרח העיר שדרות וממשיך בתחומי המועצות האזוריות שער הנגב וחוף אשקלון. הכביש ממשיך לכיוון צפון־מערב דרך צומת גבעתי שעל כביש 35 וצומת הודיה שעל כביש 3 (מקטע זה מכונה בר מצווה, בגלל 13 הסיבובים שבו) עד נקודת הסיום שלו בצומת אשכולות שעל כביש 4.

היסטוריה

חלקו הצפוני של הכביש (מניצנים עד לאזור ניר עם) נסלל בתקופת המנדט הבריטי. הכביש היה הציר מרכזי ליישובי הנגב ועל השליטה עליו ניטשו קרבות במהלך מלחמת העצמאות. חלקו הדרומי של הכביש נסלל בשנת 1951 כדי לחבר את יישובי הנגב המערבי: בארי, מגן, תל רעים, כיסופים, עין השלושה, נירים ויישובי מועצה אזורית מרחבים בכביש אורך. הכביש נמשך בסלילתו עד כביש הרעב בדרום. בשנים 1954–1955 הוארך הכביש עד ניר יצחק ובשנת 1959 הוארך הכביש מניר יצחק ועד כרם שלום.

לאחר מלחמת ששת הימים נסלל בהמשך הכביש ליד כרם שלום כביש באורך כ-6 קילומטר שהתחבר לכביש החוף בסיני. כביש זה שימש את התנועה הישראלית לסיני בסוף 1969, כאשר בעקבות פיגועים רבים נחסם כביש 4 ברצועת עזה לתנועה אזרחית ישראלית. בעקבות זאת, הרחיב מע"ץ את הכביש.

באמצע שנות ה-80 נסלל כביש 10 וכן נסלל חיבור מהכביש, ליד סופה, אל רצועת עזה לכיוון מורג וגוש קטיף, (קטע הכביש נקרא גם ציר כיסופים והיווה חלק מכביש 242), אולם השימוש בו היה יחסית מועט בגלל ריחוקו ממרכזי האוכלוסייה בישראל. ביולי 1991 נחנך המשך כביש 242 מכיסופים לכביש 4 ורוב התנועה לגוש קטיף עברה לכביש 232 וממנו לכביש 242, במיוחד לאחר הקמת הרשות הפלסטינית והעברת השלטון ברצועת עזה אליה. לאחר סגירת מעבר קרני ומעבר ארז, כלל המשאיות הנושאות סחורה המיועדת לרצועת עזה מופנות למעבר כרם שלום, דבר אשר יצר עומסי תנועה כבדים בכביש ועורר מחאה מצד תושבי חבל אשכול.

בשנים 2005–2019 נהרגו בכביש 44 אנשים בתאונות דרכים. בשנת 2014 החליטה הממשלה להרחיב את הכביש לדו נתיבי, ובשנת 2019 החלו העבודות במסגרתן שודרגו 8.5 קילומטרים, כולל הסדרת צמתים וחידוש הכביש לכל אורכו. נכון ל-2024 הכביש כולל שני קטעים דו נתיביים: מצומת גבולות ועד צומת מעון, ומכפר עזה ועד לצומת איבים. 

ב-7 באוקטובר 2023 במהלך טבח שבעה באוקטובר, ביצעו מחבלים לאורך הכביש את הטבח בכביש 232. במסגרתו, השתלטו מחבלי חמאס על חלקים מהכביש, נעו והציבו עליו מארבים וטבחו בעוברים בו.

מסלול
ק"משםצומתמיקוםדרכים מצטלבות כביש 232 מדרום לצפון 0 צומת ליד כרם שלום 25px כרם שלוםטקסט=|24x24 פיקסלים כביש 10 20px - סגור,
גישה אל מסוף כרם שלום 20px - סגור 2 צומת ללא שם כרם שלום כניסה לכרם שלום 6 צומת אבשלום חבל שלוםטקסט=|24x24 פיקסלים כביש 2211 7 צומת חולית קיבוץ חוליתטקסט=|24x24 פיקסלים כביש 240 9.5 צומת ללא שם ניר יצחק כניסה לניר יצחק 14.2 צומת מבטחים מושב מבטחיםטקסט=|24x24 פיקסלים כביש 2310 17.5 צומת גבולות עין הבשורטקסט=|24x24 פיקסלים כביש 222 18.5 צומת ללא שם עין הבשור כניסה לעין הבשור 20 צומת מגן מגן כניסה למפעלי חבל מעון ולקיבוץ מגן 21 צומת ללא שם כניסה לקריית החינוך ולמנהלת המועצה האזורית אשכול 22.5 צומת מעוןטקסט=|24x24 פיקסלים כביש 241, טקסט=|24x24 פיקסלים כביש 2410 30 צומת גמה רעיםטקסט=|24x24 פיקסלים כביש 242 31 צומת רעיםטקסט=|24x24 פיקסלים כביש 234 31.5 צומת ללא שם כניסה לרעים 37.5 כניסה לבארי קיבוץ בארי 40.5 כניסה לעלומים קיבוץ עלומים 43 צומת סעד מזרח (שם לא רשמי)25px סעדטקסט=|24x24 פיקסלים כביש 25 44 צומת סעד 44.4 צומת ללא שם 25px כניסה לסעד 44.7 כפר עזה כניסה לכפר עזה 49 מפלסים כביש גישה לניר עם 49.5 מפלסים 52 צומת שער הנגב גביםטקסט=|24x24 פיקסלים כביש 34 52.5 צומת ללא שם כביש גישה למכללת ספיר וגבים 53.2 כביש גישה למכללת ספיר, גבים ופארק תעשיות "ספירים" 53.3 מועצה אזורית שער הנגב כביש גישה למועצה אזורית שער הנגב 53.7 שדרות רחוב הבנים 54.6 רחוב קהילת מילאנו, דרך מנחם בגין 55.4 צומת דורות (צומת איבים)טקסט=|24x24 פיקסלים כביש 334 55.7 צומת ללא שם איבים כניסה לאיבים 59 אור הנר כניסה לאור הנר 59.3 ברור חיל כניסה לברור חיל 61 צומת חלץ חלץטקסט=|24x24 פיקסלים כביש 352 68.5 צומת ללא שם כוכב מיכאל רחוב הצבר 70.5 צומת גבעתי שדה יואבטקסט=|24x24 פיקסלים כביש 35 74.5 צומת הודיה הודיהטקסט=|24x24 פיקסלים כביש 3 79.5 צומת ללא שם25px ניצנים כניסה לניצנים 80 צומת אשכולות 25pxטקסט=|24x24 פיקסלים כביש 4

ראו גם
כבישי ישראל
 כביש הבקעה
 קישורים חיצוניים 


 אתר המיועד לשיפור כביש 232

הערות שוליים

קטגוריה:ישראל: כבישים
קטגוריה:שדרות: תחבורה
קטגוריה:בארי
קטגוריה:עלומים (קיבוץ)
קטגוריה:ברור חיל
קטגוריה:מפלסים
קטגוריה:ניר עם
קטגוריה:גוש קטיף: תחבורה
קטגוריה:ניצנים: תחבורה
קטגוריה:כפר עזה
קטגוריה:כרם שלום
קטגוריה:עוטף עזה: תחבורה
קטגוריה:סעד (קיבוץ)
קטגוריה:הנגב המערבי: תחבורה